**CSENGŐD KÖZSÉG JEGYZŐJE**

**ELŐTERJESZTÉS**

(a Képviselő-testület 2018. november 27-ei ülésére)

**TÁRGY: A 2019. ÉVI BELSŐ ELLENŐRZÉSI TERV JÓVÁHAGYÁSA**

A helyi önkormányzatok gazdálkodásának ellenőrzését Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) szabályozza. Az Mötv. 119. § (3) bekezdésében foglalt rendelkezések szerint a jegyző köteles - a jogszabályok alapján meghatározott - belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

Mötv. 119.§ (4) bekezdése szerint a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.”

Az ellenőrzési tevékenység tervezésére és végrehajtására vonatkozó szabályokat a Bkr. tartalmazza, amely szerint a belső ellenőrzési vezető – összhangban a stratégiai ellenőrzési tervvel – összeállítja a tárgyévet követő évre vonatkozó éves ellenőrzési tervet. Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia, amelyet az Mötv. 119. §. (5) bekezdése értelmében a Képviselő-testület az előző év december 31-éig hagyja jóvá.

A 2019. évi ellenőrzési terv összeállítására elsősorban az Önkormányzat működésének a gazdálkodási problémák és a 17/2017. (II.21.). Kt. határozattal elfogadott stratégiai ellenőrzési tervben foglaltak alapján került sor.

**A 2019. évre vonatkozólag az alábbi területeken javasolok belső ellenőrzés végzését:**

1. **Anyakönyvezési tevékenység ellátásának ellenőrzése**
2. **Gépjárműhasználat ellenőrzése a Família Szociális Alapszolgáltatási Központ vonatkozásában**
3. **Kiküldetések, munkába járás ellenőrzése Csengőd Község Önkormányzata és intézményei vonatkozásában**
4. **A 2018. évi költségvetési beszámoló ellenőrzése Csengőd Község Önkormányzata és intézményei vonatkozásában**
5. **„Üvegzseb” törvény által előírt kötelezettségek betartásának ellenőrzése**

Az éves ellenőrzési terv tartalmazzaaz ellenőrzési tervet megalapozó elemzések és a kockázatelemzés eredményének összefoglaló bemutatását, a tervezett ellenőrzések tárgyát,az ellenőrzések célját;az ellenőrizendő időszakot,a rendelkezésre álló és a szükséges ellenőrzési kapacitás meghatározását,az ellenőrzések típusát, az ellenőrzések tervezett ütemezését,az ellenőrzött szerv, illetve szervezeti egységek megnevezését, a soron kívüli ellenőrzésekre tervezett kapacitást.

A 2019. évi éves belső ellenőrzési tervet a melléklet tartalmazza, mely a Bkr. 31 §-ának rendelkezései szerint és az államháztartásért felelős miniszter által kiadott, szakmai módszertani útmutató tartalmát figyelembe véve került elkészítésre.

A Bkr. 15.§ (7) bekezdésének a) pontja szerint a helyi önkormányzat, a helyi nemzetiségi önkormányzat, az önkormányzatok társulása, és az irányításuk alá tartozó költségvetési szervek belső ellenőrzési feladatait a képviselő-testület, illetve a társulási tanács döntése alapján az irányító szerv által foglalkoztatásra irányuló jogviszonyban alkalmazott vagy polgári jogi szerződés keretében foglalkoztatott belső ellenőr.

A Bkr. 15.§ (7) bekezdésének a) pontjában foglaltak alapján a belső ellenőri tervben foglalt feladatok ellátását a VINCENT AUDITOR Számviteli Szolgáltató és Tanácsadó Kft. (2373 Dabas, Tavasz utca 3.) 880 000.-Ft +ÁFA megbízási díjért vállalja.

Az árajánlatot az előterjesztés 2. számú melléklete tartalmazza.

A fentiek alapján javaslom, hogy a Képviselő-testület a 2019. évre vonatkozó ellenőrzési tervet a határozat-tervezet mellékletében foglaltak szerint hagyja jóvá.

**C s e n g ő d, 2018. november 23.**

**dr. Boldoczki Krisztina sk.**

jegyző

**HATÁROZAT-TERVEZET**

Csengőd Község Önkormányzatának Képviselő-testülete

1. Csengőd Község Önkormányzatának 2019. évi éves belső ellenőrzési tervét a határozat mellékletében foglaltak szerint hagyja jóvá.
2. felhatalmazza a Polgármestert a 2019. évi belső ellenőri feladatok ellátásához a VINCENT AUDITOR Számviteli Szolgáltató és Tanácsadó Kft-vel (2373 Dabas, Tavasz utca 3.) a szükséges szerződés megkötésére.

**Felelős:**  jegyző

**Határidő:**  folyamatos

Melléklet a /2018. (XI. 27.) Kt. határozathoz

Csengőd Község Önkormányzata

2019. ÉVES ELLENŐRZÉSI TERVE

| **Sor-szám** | **Ellenőrzött szerv, szervezeti egység** | **Az ellenőrzés célja, tárgya, ellenőrizendő időszak** | **Azonosított kockázati**  **tényezők (\*)** | **Az ellenőrzés típusa, módszerei (\*\*)** | **Az ellenőrzés tervezett ütemezése (\*\*\*)** | **Az ellenőrzésre fordítandó kapacitás (ellenőri nap) (\*\*\*\*)** |
| --- | --- | --- | --- | --- | --- | --- |
| 1 | **Csengődi Polgármesteri Hivatal**  ***(Csengőd Község Önkormányzata és intézményei vonatkozásában)***  *„intézmények tekintetében irányító szervként végzett ellenőrzés”* | **Célja:** annak vizsgálata, hogy a 2018. évi költségvetési beszámoló megfelelő képet mutat-e az önkormányzat és intézményei vagyoni, pénzügyi és jövedelmi helyzetéről, a beszámoló számviteli alátámasztása, a főkönyvi és analitikus nyilvántartások egyezősége biztosított-e.  **Tárgya:** 2018. évi költségvetési beszámoló megfelelősége  **Időszak:** 2018. év | - Számviteli alapelvek esetleges megsértésében rejlő kockázatok  - Törvényi előírások be nem tartásában rejlő kockázatok | **Típusa:**  Pénzügyi ellenőrzés  **Módszerei:**  Dokumentumok, nyilvántartások szúrópróbaszerű, esetenként tételes ellenőrzése | 2019. március  Jelentés:  2019. április 30. | 16 belső ellenőri nap |
| 2 | **Csengődi Polgármesteri Hivatal**  ***(Csengőd Község Önkormányzata vonatkozásában)*** | **Célja:** annak megállapítása, hogy a vizsgálat tárgyát képező tevékenység folyamata, végrehajtása szabályszerűen, a törvényi előírásoknak és a belső szabályzatokban foglaltaknak megfelelően történik-e, a kapcsolódó nyilvántartások megfelelősége biztosított-e  **Tárgya:** anyakönyvezés jogszabályi megfelelősége  **Időszak:** 2018. IV. negyedév | - A vonatkozó jogszabályi előírások be nem tartásából eredő kockázatok | **Típusa:**  Szabályszerűségi ellenőrzés  **Módszerei:**  Dokumentumok, nyilvántartások mintavételes ellenőrzése | 2019. április  Jelentés:  2019. május 31. | 4 belső ellenőri nap |
| 3 | **Csengődi Polgármesteri Hivatal**  ***(Csengőd Község Önkormányzatának Família Szociális Alapszolgáltatási Központja vonatkozásában)***  *„irányító szervként végzett ellenőrzés”* | **Célja:** annak megállapítása, hogy megfelelően szabályozott-e a gépjárműhasználat, a gépjárművek üzemeltetésére vonatkozó előírások betartásra kerülnek-e, az üzemanyag elszámolás szabályossága biztosított-e. Tárgya: **gépjárműhasználat**Időszak: **2019. I. negyedév** | - Szabályozatlanságból eredő kockázatok  - Elszámolások, nyilvántartások nem megfelelőségében rejlő kockázatok | **Típusa:**  Szabályszerűségi ellenőrzés  **Módszerei:**  Nyilvántartások, dokumentumok mintavételes ellenőrzése | 2019. május  Jelentés:  2019. június 30. | 4 belső ellenőri nap |
| 4 | **Csengődi Polgármesteri Hivatal**  ***(Csengőd Község Önkormányzata és intézményei vonatkozásában)***  *„intézmények tekintetében irányító szervként végzett ellenőrzés”* | **Célja:** annak vizsgálata, hogy a dolgozók saját tulajdonú gépjárműveinek hivatali célú használatával, illetve a munkába járással kapcsolatos eljárásrend a vonatkozó jogszabályi előírásnak megfelelően szabályozásra került-e, az elszámolások során betartják-e a jogszabályi és helyi szabályozás előírásait  **Tárgya:** kiküldetések, munkába járás elszámolásának szabályszerűsége  **Időszak**: 2019. I. negyedév | - A vonatkozó jogszabályok be nem tartásában rejlő kockázatok  - Elszámolások esetleges nem megfelelőségében rejlő kockázatok | **Típusa:**  Szabályszerűségi ellenőrzés  **Módszerei:**  Nyilvántartások, dokumentumok, bizonylatok mintavételes ellenőrzése | 2019. május  Jelentés:  2019. június 30. | 12 belső ellenőri nap |
| 5 | **Csengődi Polgármesteri Hivatal**  ***(Csengőd Község Önkormányzata vonatkozásában)*** | **Célja:** annak megállapítása, hogy az önkormányzat mennyiben hajtotta végre az információs önrendelkezési jogról és az információszabadságról szóló 2011. évi CXII. törvényben foglaltakat a közérdekű adatokra vonatkozó közzétételi kötelezettség tekintetében  **Tárgya:** „üvegzseb” törvény által előírt kötelezettségek betartása  **Időszak:** 2018. év | - A vonatkozó jogszabályok be nem tartásában rejlő kockázatok | **Típusa:**  Szabályszerűségi ellenőrzés  **Módszerei:**  Nyilvántartások, dokumentumok mintavételes ellenőrzése  Interjúkészítés | 2019. július  Jelentés:  2019. augusztus 31. | 8 belső ellenőri nap |

\* Csatolt alátámasztó dokumentumok: az ellenőrzési tervet megalapozó elemzések, különösen a kockázatelemzés dokumentumai.

\*\* A 370/2011. (XII. 31.) Kormányrendelet alapján.

\*\*\* Az ellenőrzések időtartama és az ellenőrzési jelentések elkészítésének határideje.

\*\*\*\* Az ellenőrzésekhez rendelt becsült ellenőrzési erőforrások: becsült időszükséglet és emberi erőforrás.

*Tanácsadó tevékenységre tervezett kapacitás*: megbízó igényei szerint

*Soron kívüli ellenőrzésekre tervezett kapacitás*: megbízó igényei szerint

*Képzésekre tervezett kapacitás*: külső szolgáltató esetén a belső ellenőrzést végzők képzései önerőből folyamatosan biztosítottak

*Egyéb tevékenység* pl. a belső ellenőrzési vezető nem ellenőrzési feladatai, teljesítményértékelés, önértékelés, éves ellenőrzési jelentés elkészítése, egyéb adminisztratív feladatok: 11 ellenőri nap

Dátum: 2018. november 21.

Készítette: Jóváhagyta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lisztes-Tóth Linda dr. Boldoczki Krisztina

Belső ellenőrzési vezető Jegyző